Rusia ar fi donat Moldovei vaccinurile Sputnik V refuzate de Slovacia pentru că nu ar avea eficiența promisă.
Timpul.md: Rusia ar fi donat Republicii Moldova dozele de vaccin Sputnik V pe care Slovacia le-a refuzat. Presa slovacă a scris că vaccinul ar fi diferit de cel trimis pentru evaluare la Agenția Europeană a Medicamentului. Fondul rus asigură că "toate loturile Sputnik V au aceeaşi calitate şi sunt supuse unui control de calitate riguros la Institutul Gamaleya".
Republica Moldova ar fi primit cadou din partea Rusiei dozele de vaccin anti-COVID Sputnik V refuzate de Slovacia, care a descoperit că acestea diferă de cele prezentate oficial, scrie Timpul.md.Moldova a primit sâmbătă pe aeroportul din Chișinău 142.000 de doze de vaccin Sputnik V ca donație din partea Rusiei, un alt lot de încă 40.000 de doze urmând a fi recepționat în zilele următoare.În avionul venit de la Moscova s-a aflat și fostul președinte Igor Dodon, alături de mai mulți oficiali ruși din partidul de guvernământ al lui Vladimir Putin.Autorităţile ruse au anunţat că vor dona Republicii Moldova 180 de mii de doze de vaccin, dintre care 62 de mii pentru regiunea transnistreană.Sputnik V a fost autorizat în aproape 40 de ţări.